Пейо Яворов
Завет

chitanka.info

Един завет, о братя, ще оставя:

умра ли в мир — нещастник — или свърша

честит в борба — недейте ме заравя

при другите, в пръстта, за черви мърша.

Свещен завет, свещено да се пази:

чрез огън в прах трупа ми превърнете…

Посред море, на бури и талази —

и само там праха ми поверете.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.